24. 12. 93 De Europæiske Fællesskabers Tidende Nr. L 324/57 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 23. december 1993 om beskyttelsesforanstaltninger mod trikinose (93/700/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/675/EØF af 10. december 1990 om fastsættelse af principperne for tilret- telæggelse af veterinærkontrollen for tredjelandsprodukter, der føres ind i Fællesskabet (!), senest ændret ved beslut- ning 92/438/EØF (?), særlig artikel 19, og ud fra følgende betragtninger : Ifølge artikel 19 i direktiv 90/675/BØF er det vigtigt, at der bliver truffet de fornødne beslutninger med hensyn til indførsel af en række tredjelandsprodukter, der kan udgøre en sundhedsrisiko for mennesker ; der er konstateret tilfælde af trikinose på EU's område ; der er ved veterinærkontrol blevet påvist forekomst af trikiner i kød af hovdyr med oprindelse i USA og Canada ; for at beskytte folkesundheden må der straks udstedes et midlertidigt forbud mød indførsel af visse former for fersk kød af hovdyr med oprindelse i USA og Canada; det er muligt straks at inddrage medlemsstaterne i vedta- gelsen af denne beslutning ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 1. Medlemsstaterne forbyder senest pr. 1. januar 1994 indførsel af kølet, fersk kød af hovdyr, bortset fra halve og kvarte slagtekroppe, med oprindelse i USA og Canada. Kødet skal undersøges for trikiner efter bestemmelserne i . Rådets direktiv 77/96/EØF (?), når det kommer ind i EU. 2. Medlemsstaterne forbyder senest pr. 1. januar 1994 indførsel af frosset, fersk kød af hovdyr med oprindelse i USA og Canada, medmindre kødet har været underkastet samme kuldebehandling som den, der er fastsat i bilag IV til Rådets direktiv 77/96/EØF for svinekød. 3. Medlemsstaterne forbyder senest pr. 1. januar 1994 al indførsel af kød af hovdyr fra virksomhed E-713 (Central Nebraska Packing Inc., North Platte, NE). Artikel 2 Denne beslutning gælder indtil den 31. januar 1994. Artikel 3 Denne beslutning er rettet til medlemsstaterne. Udfærdiget i Bruxelles, den 23, december 1993. På Kommissionens vegne René STEICHEN Medlem af Kommissionen () EFT nr. L 373 af 21. 12. 1990, s. 1. () EFT nr. L 263 af 25. 8. 1992, s. 27. () EFT nr. L 26 af 31. 1. 1977, s. 67.